
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3315 

10 Δεκεμβρίου 2014 


ΑΠΟΦΑΣΕΙ Σ 

Αριθμ. Πρωτ. 71920/51 

Δράση «ΨΗΦΙΑΚΕΣ ΥΠΗΡΕΣΙΕΣ ΑΛΛΗΛΕΓΓΥΗΣ 
ΣΤΙΣ 8 ΠΕΡΙΦΕΡΕΙΕΣ ΑΜΙΓΟΥΣ ΣΥΓΚΛΙΣΗΣ». 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ, 

Έχοντας υπόψη: 

1. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ 267 Α/3-12-2007), όπως τρο¬ 
ποποιήθηκε και ισχύει. 

2. Το άρθρο 21 του Ν.4111/2013 (ΦΕΚ Α' 18/25.01.2013) με 
τίτλο «Ρυθμίσεις για την επιτάχυνση των διαδικασιών 
ΕΣΠΑ». 

3. Το άρθρο 4 του Ν.4156/2013 (ΦΕΚ Α' 122/31.05.2013) 
«Ρυθμίσεις θεμάτων αρμοδιότητας Γενική Γραμματείας 
Δημοσίων Επενδύσεων - ΕΣΠΑ». 

4. Το Ν. 4070/2012 (ΦΕΚ 82Α 10.04.2014) και το 
Π.Δ. 109/2014 (ΦΕΚ 176Α 29.08.2014). 

5. Το Π.Δ. της 27.11/14.12.1926 (ΦΕΚ 430/Α/1926) «Περί 
Κωδικοποιήσεως των περί συστάσεως Τεχνικού Επιμε¬ 
λητηρίου κειμένων διατάξεων», όπως έχει τροποποιηθεί 
και ισχύει. 

6. Το Π.Δ. 63/2005 (ΦΕΚ 98/Α722.4.2005) “ Περί Κωδι¬ 
κοποίησης της νομοθεσίας για την Κυβέρνηση και τα 
κυβερνητικά όργανα». 

7. Το άρθρο 23 του Ν. 4270/2014 (ΦΕΚ 143 Α/28-06-2014) 
περί «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011/85/ΕΕ) δημόσιο λογιστι¬ 
κό και άλλες διατάξεις». 

8. Το Π.Δ. 295/15.10.2002 (ΦΕΚ 262/Α'/2002) «Οργανι¬ 
σμός Τεχνικού Επιμελητηρίου Ελλάδας (ΤΕΕ)». 

9. Το Π.Δ. 29/98 περί σύστασης Ανωνύμου Εταιρείας 
με την επωνυμία «Εθνικό Δίκτυο Έρευνας Τεχνολογί¬ 
ας Α.Ε.» (ΦΕΚ 34/Α/98) όπως τροποποιήθηκε με τον 
Ν. 2919/2001 (ΦΕΚ Α' 128), το Π.Δ. 308/2001 (ΦΕΚ Α' 209), 
το Π.Δ. 145/2003 (ΦΕΚ 121/Α/2003), τον Ν. 3438/2006 (ΦΕΚ 
33/Α/2006) και τον Ν. 4115/2013 (ΦΕΚ Α' 24). 


10. Την υπ’ αριθμ. 9803/ΕΦΑ 2294 (ΦΕΚ Β1280,10/9/2003) 
απόφαση του Υπουργού Ανάπτυξης που κυρώνει τον 
Κανονισμό Προμηθειών της Ε.Δ.Ε.Τ. Α.Ε. 

11. Την υπ’ αριθμ. 14053/ΕΥΣ1749 απόφαση του Υπουρ¬ 
γού Οικονομίας και Οικονομικών «Υπουργική απόφαση 
συστήματος διαχείρισης», (ΦΕΚ 540/Β/2008), όπως έχει 
τροποποιηθεί και ισχύει. 

12. Την Οδηγία 2004/18 του Ευρωπαϊκού Κοινοβουλίου και 
του Συμβουλίου της 31ης Μαρτίου 2004 (Ε.Ε. Ε134/30/4/2004) 
και του ΠΔ. 60/2007 (ΦΕΚ 64/Α/16/3/2007) με το οποίο προ¬ 
σαρμόστηκε η ελληνική νομοθεσία με την ανωτέρω Οδηγία, 
όπως αυτή έχει τροποποιηθεί με την Οδηγία 2005/51/ΕΚ 
(ΕΕ Ι_ 257/1/10/2005) της Επιτροπής και την Οδηγία 2005/75/ 
ΕΚ (ΕΕ I 323/9/12/2005) του Ευρωπαϊκού Κοινοβουλίου και 
του Συμβουλίου της 16ης Νοεμβρίου 2005. 

13. Τον Κανονισμό (ΕΚ) 1251/2011 της Επιτροπής περί 
καθορισμού νέων κατωτάτων ορίων εφαρμογής της 
Οδηγίας 2004/18/ΕΚ. 

14. Το Ν. 3861/2010 (ΦΕΚ Α' 112/13.07.2010) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτοδι- 
οικητικών οργάνων στο διαδίκτυο "Πρόγραμμα Διαύγεια" 
και άλλες διατάξεις». 

15. Τα άρθρα 54 και 90 του «Κώδικα Νομοθεσίας για 
την Κυβέρνηση και τα κυβερνητικά όργανα» που κυρώ¬ 
θηκε με το πρώτο άρθρο του Π.Δ. 63/2005 (ΦΕΚ 98/τ.Α'/ 
22-04-2005) όπως ισχύει. 

16. Το υπ’ αριθμ. πρωτ. έγγραφο 154.422/ΨΣ 14993/ 
18.12.2008 της Ειδικής Υπηρεσίας Διαχείρισης «Ψηφιακή 
Σύγκλιση» με το οποίο επιβεβαιώνεται η διαχειριστική 
επάρκεια της Ε.Δ.Ε.Τ. Α.Ε. 

17. Το υπ’ αριθμ. πρωτ. έγγραφο 153.737/ΨΣ 8809-Γ 
28.05.2009 της Ειδικής Υπηρεσίας Διαχείρισης «Ψηφιακή 
Σύγκλιση» με το οποίο επιβεβαιώνεται η διαχειριστική 
επάρκεια του Τ.Ε.Ε. 

18. Την υποπαράγραφο Α.1, της παραγράφου Α του άρ¬ 
θρου πρώτου του Ν.4254/2014 «Μέτρα στήριξης και ανάπτυ¬ 
ξης της ελληνικής οικονομίας στο πλαίσιο εφαρμογής του 
Ν.4046/2012 και άλλες διατάξεις (ΦΕΚ 85 τ.Α', 07.04.2014). 

19. Την με αρ. πρωτ. Δ12 1063601 ΕΞ2014/16.04.2014 
κοινή υπουργική απόφαση (ΦΕΚ 960 τ.Β', 16.04.2014) περί 
διανομής κοινωνικού μερίσματος. 

20. Την υπ’ αριθμ. 151.894/ΨΣ3433-Α2 πρόσκληση της 
Ειδικής Υπηρεσίας Διαχείρισης του Ε.Π. «Ψηφιακή Σύ¬ 
γκλιση» για την υποβολή προτάσεων με κωδικό 49, όπως 
εκάστοτε ισχύει. 

21. Την απόφαση της από 04.09.2014 Συνεδρίας της 
Διοικούσας Επιτροπής του Τ.Ε.Ε. 

22. Την απόφαση της από 31.7.2014 306ης Συνεδρίας 
του ΔΣ της Ε.Δ.Ε.Τ. Α.Ε. (Θέμα 32). 

23. Το γεγονός ότι η παρούσα προκαλεί δαπάνη η 
οποία βαρύνει το Πρόγραμμα Δημοσίων Επενδύσεων. 

24. Τα Π.Δ. 89/2014 (Α'134) και 158/14 (Α'240) και την υπ’ 
αρ. 54169/31.10.14 (Β'2944) απόφαση του Πρωθυπουργού 
και του Υπουργού Ανάπτυξης και Ανταγωνιστικότητας, 
αποφασίζουμε: 

Την υλοποίηση της δράσης με τίτλο «ΨΗΦΙΑΚΕΣ ΥΠΗ¬ 
ΡΕΣΙΕΣ ΑΛΛΗΛΕΓΓΥΗΣ ΣΤΙΣ 8 ΠΕΡΙΦΕΡΕΙΕΣ ΑΜΙΓΟΥΣ 
ΣΥΓΚΛΙΣΗΣ» σύμφωνα με τα όσα περιγράφονται στα 
κάτωθι άρθρα της παρούσας. 

Αρθρο 1 
Αντικείμενο 

Η δράση «ΨΗΦΙΑΚΕΣ ΥΠΗΡΕΣΙΕΣ ΑΛΛΗΛΕΓΓΥΗΣ ΣΤΙΣ 
8 ΠΕΡΙΦΕΡΕΙΕΣ ΑΜΙΓΟΥΣ ΣΥΓΚΛΙΣΗΣ» αφορά στην πα¬ 
ροχή ψηφιακών υπηρεσιών και εξοπλισμού στους δικαι¬ 
ούχους του κοινωνικού μερίσματος που κατοικούν στις 
8 Περιφέρειες Σύγκλισης. 

Πιο συγκεκριμένα, οι δικαιούχοι πολίτες θα έχουν τη 
δυνατότητα να: 

I. Αποκτήσουν ή να διατηρήσουν διαδικτυακή σύνδε¬ 
ση μέχρι την 31/10/2015 με την παροχή συνδρομής για 
ευρυζωνική σύνδεση στο διαδίκτυο (σταθερή ή κινητή 
(πιοόίΐθ) ή δορυφορική). 

II. Αποκτήσουν τον απαιτούμενο βασικό εξοπλισμό 
πρόσβασης στο διαδίκτυο, δηλαδή ηλεκτρονικό υπολο¬ 
γιστή τύπου ΙαόΙθΙ ή φορητό υπολογιστή τύπου πθίόοοΙ< 
ή Ιαρίορ. 

III. Υποστηριχθούν και ενημερωθούν κατ’ οίκον σε βα¬ 
σικά στοιχεία χρήσης ΤΠΕ (προαιρετικά). 

Οι παραπάνω παροχές αποτελούν τα πακέτα - κατη¬ 
γορίες επιχορήγησης στο πλαίσιο της δράσης. 

Αρθρο 2 

Φορείς της Δράσης 

Φορέας Πρότασης της Δράσης είναι η Γενική Γραμ- 
ματεία Τηλεπικοινωνιών και Ταχυδρομείων (Γ.Γ.Τ.Τ.) και 
Φορείς Υλοποίησης το Τεχνικό Επιμελητήριο Ελλάδος 
(Τ.Ε.Ε.), η Γ.Γ.Τ.Τ. και το Εθνικό Δίκτυο Έρευνας και Τε¬ 
χνολογίας (Ε.Δ.Ε.Τ. Α.Ε.). Φορέας Χρηματοδότησης της 
Δράσης είναι το Υπουργείο Υποδομών, Μεταφορών και 
Δικτύων. 

Στο επισυναπτόμενο Παράρτημα, το οποίο αποτελεί 
αναπόσπαστο μέρος της παρούσας, ορίζονται οι σχετι¬ 
κές αρμοδιότητες και υποχρεώσεις καθώς και οι βασικοί 
όροι της σύμπραξης αυτής. 

Άρθρο 3 
Ωφελούμενοι 

Ωφελούμενοι της Δράσης είναι οι δικαιούχοι πολίτες 
του κοινωνικού μερίσματος, σύμφωνα με την κείμενη 
νομοθεσία, που κατοικούν στις 8 Περιφέρειες Σύγκλισης 
βάσει των στοιχείων τους στο Πληροφοριακό Σύστημα 
«ΤΑΧΙδΝΕΤ» της Γενικής Γραμματείας Πληροφοριακών 
Συστημάτων (ΓΓΠΣ). 


Αρθρο 4 

Προϋπολογισμός δράσης και ποσό ενίσχυσης 

Ο συνολικός προϋπολογισμός της δράσης ανέρχεται 
στο ποσό των 100.000.000 Ευρώ σε δημόσια δαπάνη και 
θα χρηματοδοτηθεί από το Επιχειρησιακό Πρόγραμμα 
«Ψηφιακή Σύγκλιση» του ΕΣΠΑ με πόρους της Ελλάδας 
και της Ευρωπαϊκής Ένωσης. 

Το μέγιστο ποσό επιχορήγησης για κάθε ωφελούμενο, 
ανά πακέτο - κατηγορία, είναι: 

- Ευρυζωνική Διαδικτυακή σύνδεση (σταθερή ή κινητή 
(ηηοόίΐθ) ή δορυφορική), μέχρι 12 Ευρώ το μήνα και μέχρι 
31/10/2015. 

- Βασικό εξοπλισμό πρόσβασης στο διαδίκτυο (ΙαόΙθΙ/ 
ηθίόοοΜαρίορ), μέχρι 230 Ευρώ 

- Υπηρεσίες υποστήριξης - συμβουλευτικής ενημέρω¬ 
σης σε χρήση ΤΠΕ κατ’ οίκον μέχρι 60 Ευρώ 

Άρθρο 5 

Τρόπος άντλησης στοιχείων ωφελουμένων 

Τα στοιχεία των ωφελουμένων θα αντληθούν από τη 
Γ ενική Γ ραμματεία Πληροφοριακών Συστημάτων και τη 
Γ ενική Γ ραμματεία Δημοσίων Εσόδων του Υπουργείου 
Οικονομικών. 

Άρθρο 6 

Προδιαγραφές ανά πακέτο - κατηγορία 

Οι προδιαγραφές των πακέτων - κατηγοριών επιχο¬ 
ρήγησης της δράσης αναλύονται στο επισυναπτόμενο 
παράρτημα, το οποίο αποτελεί αναπόσπαστο μέρος 
της παρούσας. 

Άρθρο 7 

Μεθοδολογία Υλοποίησης του έργου 

Η υλοποίηση της δράσης θα πραγματοποιηθεί με τη 
μέθοδο νουοόθΓ (κουπόνι). 

Ένα κουπόνι θα αντιστοιχεί σε κάθε ωφελούμενο (δι¬ 
καιούχο του κοινωνικού μερίσματος). 

Η συνολική αξία του κουπονιού είναι το άθροισμα 
της αξίας των 3 παροχών του Άρθρου 1, καθεμιά από 
τις οποίες είναι διακριτά προκοστολογημένη, σύμφω¬ 
να με το Άρθρο 4 της παρούσας. Δεν επιτρέπεται η 
μεταφορά ποσού από τη μία κατηγορία επιχορήγησης 
στην άλλη. 

Η υλοποίηση της δράσης οργανώνεται στις ακόλουθες 
ενότητες: 

1. Σχεδιασμός και εξειδίκευση της Δράσης. 

2. Συγκρότηση Μητρώου Παρόχων/Προμηθευτών, και 
καταλόγου Συμβούλων Υποστήριξης/Ενημέρωσης. 

3. Εξαργύρωση - Χρήση του Κουπονιού από τους ωφε¬ 
λούμενους. 

4. Παροχή συμβουλευτικής ενημέρωσης σε χρήση ΤΠΕ 
προς τους ωφελούμενους 

5. Οργάνωση και υποστήριξη στην υλοποίηση της 
δράσης. 

Η Γενική Γραμματεία Τηλεπικοινωνιών και Ταχυ¬ 
δρομείων θα προβεί στις απαραίτητες ενέργειες δη¬ 
μοσιότητας σύμφωνα με το ισχύον θεσμικό πλαίσιο, 
το οποίο διέπει την υλοποίηση του Επιχειρησιακού 
Προγράμματος «Ψηφιακή Σύγκλιση» για κοινοτική 
ενίσχυση από το Ευρωπαϊκό Ταμείο Περιφερειακής 
Ανάπτυξης στο πλαίσιο του στόχου σύγκλισης στις 
περιφέρειες της. 

ΠΑΡΑΡΤΗΜΑ 

ΠΕΡΙΓΡΑΦΗ ΔΡΑΣΗΣ 
«ΨΗΦΙΑΚΕΣ ΥΠΗΡΕΣΙΕΣ ΑΛΛΗΛΕΓΓΥΗΣ 
ΣΤΙΣ 8 ΠΕΡΙΦΕΡΕΙΕΣ ΑΜΙΓΟΥΣ ΣΥΓΚΛΙΣΗΣ» 

ΣΚΟΠΟΣ 

Βασικοί στόχοι της δράσης είναι η παροχή ίσων ευ¬ 
καιριών πρόσβασης στις Τεχνολογίες Πληροφορικής και 
Επικοινωνιών στους πολίτες, η μείωση του ψηφιακού χά¬ 
σματος, η αύξηση της διείσδυσης της ευρυζωνικότητας 
και των ευρυζωνικών υπηρεσιών. Οι στόχοι αυτοί συνάδουν 
απόλυτα με το Ψηφιακό Θεματολόγιο (ΟίρίΙαΙ Αροηάα) και 
το Επιχειρησιακό Πρόγραμμα «Ψηφιακή Σύγκλιση». 

Πιο συγκεκριμένα μέσω της Δράσης επιτυγχάνεται: 

• Η πρόσβαση των πολιτών, «δικαιούχων» του κοινω¬ 
νικού μερίσματος (όπως περιγράφονται στην κείμενη 
νομοθεσία), σε τεχνολογίες ΤΠΕ. 

• Η μείωση του ψηφιακού χάσματος στις 8 Περιφέ¬ 
ρειες Αμιγούς Σύγκλισης, μέσω της πρόσβασης των 
πολιτών στο Διαδίκτυο και την χρήση υπολογιστή τύπου 
ΐαόΐθί, ποΙόοοΚ ή ΙερΙορ. 

• Η αύξηση της χρήσης του διαδικτύου, του ηλεκτρο¬ 
νικού εμπορίου και των προσφερόμενων ψηφιακών υπη¬ 
ρεσιών του Δημοσίου από πολίτες που δυσκολεύονται 
να έχουν πρόσβαση στο διαδίκτυο. 

• Η ανάπτυξη των ψηφιακών δεξιοτήτων των πολιτών 
μέσω σχετικής τεχνικής υποστήριξης/συμβουλευτικής 
ενημέρωσης στο χώρο τους. 

ΑΝΤΙΚΕΙΜΕΝΟ 

Αντικείμενο της δράσης είναι η παροχή ψηφιακών 
υπηρεσιών και εξοπλισμού στους Δικαιούχους πολίτες 
του κοινωνικού μερίσματος που κατοικούν στις 8 Πε¬ 
ριφέρειες Σύγκλισης που είναι: Ανατολική Μακεδονία- 
Θράκη,Ήπειρος, Θεσσαλία, Ιόνια Νησιά, Δυτική Ελλάδα, 
Πελοπόννησος, Βόρειο Αιγαίο, Κρήτη. 

Οι ωφελούμενοι της Δράσης, που μέχρι σήμερα, ανέρ¬ 
χονται σε 289.300 πολίτες περίπου, θα έχουν την δυ¬ 
νατότητα να: 

I. Αποκτήσουν ή διατηρήσουν διαδικτυακή σύνδεση 
μέχρι την 31/10/2015 με την παροχή συνδρομής για ευ- 
ρυζωνική σύνδεση στο διαδίκτυο (σταθερή ή κινητή 
(ιτιοόίΐθ) ή δορυφορική). 

II. Αποκτήσουν τον απαιτούμενο βασικό εξοπλισμό 
πρόσβασης στο διαδίκτυο, δηλαδή ένα (1) ηλεκτρονικό 


υπολογιστή τύπου ΙαόΙθί ή φορητό υπολογιστή τύπου 
ηθίόοοΙ< ή ΙερΙορ. 

III. Υποστηριχθούν και ενημερωθούν κατ’ οίκον σε βα¬ 
σικά στοιχεία χρήσης ΤΠΕ (προαιρετικά). 

ΦΟΡΕΙΣ 

Φορέας Πρότασης της Δράσης είναι η Γενική Γραμμα- 
τεία Τηλεπικοινωνιών και Ταχυδρομείων (Γ.Γ.Τ.Τ.) και Φο¬ 
ρείς Υλοποίησης το Τεχνικό Επιμελητήριο Ελλάδος (Τ.Ε.Ε.) 
και το Εθνικό Δίκτυο Έρευνας και Τεχνολογίας (ΕΔ.Ε.Τ. 
Α.Ε.). Οι σχετικές αρμοδιότητες των ανωτέρω φορέων και 
οι υποχρεώσεις τους περιγράφονται κατωτέρω: 

Τεχνικό Επιμελητήριο Ελλάδας [ΤΕΕ] 

- Οργάνωση της υλοποίησης της δράσης [έκδοση 
Πρόσκλησης Εκδήλωσης Ενδιαφέροντος, συγκρότηση 
Μητρώου Παροχών και Καταλόγου Συμβούλων Υποστή¬ 
ριξης/Ενημέρωσης, επιλογή/αξιολόγηση προσφερόμε¬ 
νων ψηφιακών πακέτων, κλπ], 

- Δημιουργία, στελέχωση και λειτουργία ΗβΙρ ϋβδΚ 
για θέματα παρόχων/προμηθευτών. 

- Πιστοποίηση Ολοκλήρωσης δράσης, Παραλαβή δι- 
καιολογητικών πληρωμής, Λογιστική Εκκαθάριση και 
Πληρωμές Παρόχων/Προμηθευτών. 

- Συγγραφή Εφαρμογών και Οδηγών για θ-Ιθαιτπηρ 
και χρήση ΤΠΕ. 

- Αξιολόγηση σε σχέση με τους στόχους. 

- Δημοσιότητα για την ενημέρωση των Ωφελουμένων, 
των Παρόχων/Προμηθευτών και της κοινής γνώμης με 
το συντονισμό της ΓΓΤΤ. 

Εθνικό Δίκτυο Έρευνας και Τεχνολογίας ΑΕ [ΕΔΕΤ ΑΕ] 

- Σχεδιασμός, ανάπτυξη και υποστήριξη του συνολικού 
πληροφοριακού συστήματος που θα απαιτηθεί για την 
υλοποίηση της δράσης. 

- Στελέχωση του ΗβΙρ ϋθ3ΐ< για θέματα ωφελουμένων 
και υποστήριξης του πληροφοριακού συστήματος. 

- Ποιοτικός έλεγχος των υπηρεσιών υποστήριξης συμ¬ 
βουλευτικής ενημέρωσης σε χρήση ΤΠΕ που θα πραγ¬ 
ματοποιηθεί κατ’ οίκον. 

ΩΦΕΛΟΥΜΕΝΟΙ ΠΟΛΙΤΕΣ 

Ωφελούμενοι είναι όλοι οι δικαιούχοι πολίτες του κοι¬ 
νωνικού μερίσματος, όπως ορίζονται στην κείμενη νομο¬ 
θεσία και τηρούνται στο ηλεκτρονικό αρχείο της Γ ενικής 
Γραμματείας Πληροφοριακών Συστημάτων [ΓΓΠΣ], Η δι¬ 
εύθυνση κατοικίας των ωφελουμένων πολιτών, θεωρείται 
η δηλωθείσα στο Πληροφοριακό Σύστημα «ΤΑΧΙ8ΝΕΤ». 


Ενδεικτική Κατανομή Ωφελουμένων Δράσης 


Α/Α 

ΠΕΡΙΦΕΡΕΙΕΣ ΣΥΓΚΛΙΣΗΣ 

Π/Υ 

ΩΦΕΛΟΥΜΕΝΟΙ ΔΡΑΣΗΣ 

1 

Ανατολική Μακεδονία - ©ράκη 


47.506 

2 

Θεσσαλία 


52.477 

3 

Ήπειρος 


22.588 

4 

Δυτική Ελλάδα 


57.702 

5 

Ιόνια νησιά 


13.220 

6 

Πελοπόννησος 


40.464 

7 

Βόρειο Αιγαίο 


14.753 

8 

Κρήτη 


40.527 

ΣΥΝΟΛΟ ΠΕΡΙΦΕΡΕΙΩΝ ΣΥΓΚΛΙΣΗΣ 

100.000.000 

289.237 

ΓΕΝΙΚΟ ΣΥΝΟΛΟ 

100.000.000 

289.237 

ΠΑΡΟΧΟΙ/ΠΡΟΜΗΘΕΥΤΕΣ 

Ο όρος “πάροχος/προμηθευτής” είναι ενιαίος και αφο¬ 
ρά τις ιδιωτικές επιχειρήσεις που θα ενταχθούν στο 
Μητρώο Παρόχων/Προμηθευτών της Δράσης. Βασική 
προϋπόθεση για την ένταξη στο Μητρώο της δράσης 
είναι οι επιχειρήσεις να έχουν τη δυνατότητα να πα¬ 
ρέχουν συνδυαστικά και τα τρία πακέτα I, II και III της 
δράσης. Οι Πάροχοι/Προμηθευτές της δράσης διακρί- 
νονται στις εξής κατηγορίες: 

• Τηλεπικοινωνιακός Πάροχος, δηλαδή οι εταιρείες 
που έχουν εν ισχύ άδεια από την ΕΕΤΤ να παρέχουν 
ευρυζωνικές συνδέσεις ή άδεια κινητής τηλεφωνίας από 
το κράτος 

• ΡΓαποίιίεθθ (δικαιοδόχος) Τηλεπικοινωνιακού Παρό- 
χου 

• Εμπορική επιχείρηση πωλήσεων υπολογιστικού 
εξοπλισμού με δικαίωμα σύναψης τηλεπικοινωνιακού 
συμβολαίου 

Ακολούθως, οι Πάροχοι/Προμηθευτές της τρίτης κα¬ 
τηγορίας διακρίνονται στις εξής υποκατηγορίες: 

• Ργ3ιίοΙίΪ30γ (δικαιοπάροχος), δηλαδή το κεντρικό ενός 
δικτύου ΡιτιηοΐΊώθ (δικαιόχρησης) 

• Ργ3ιίοΙίΪ 3ΘΘ (δικαιοδόχος), δηλαδή μέλος ενός δικτύου 
ΡΓ3ηοίΊΪ3Θ (δικαιόχρησης) το οποίο και δηλώνει 

• Τίποτα από τα παραπάνω 

Δεν είναι επιλέξιμα στη δράση τα ηλεκτρονικά κατα¬ 
στήματα τύπου “θ-3όορ” ή οποιαδήποτε προμήθεια εξο¬ 
πλισμού χωρίς τη φυσική παρουσία του ωφελούμενου 
στο δίκτυο καταστημάτων των παρόχων/προμηθευτών. 

Ειδικότερα οι Τηλεπικοινωνιακοί Πάροχοι με εν ισχύ 
άδεια από την ΕΕΤΤ παροχής ευρυζωνικών συνδέσεων 
ή αδειών κινητής τηλεφωνίας από το κράτος, που δεν 
επιθυμούν την παροχή των πακέτων (ϋ) και (ίϋ), μπορούν 
να συμμετέχουν στη Δράση, ώστε να είναι δυνατή η διά¬ 
θεση τηλεπικοινωνιακών τους πακέτων από άλλους Πα- 
ρόχους/Προμηθευτές που έχουν ενταχθεί στο Μητρώο. 

ΠΡΟΔΙΑΓΡΑΦΕΣ ΠΑΚΕΤΩΝ - ΚΑΤΗΓΟΡΙΩΝ ΕΠΙΧΟΡΗ¬ 
ΓΗΣΗΣ 

ΕΥΡΥΖΩΝΙΚΗ ΔΙΑΔΙΚΤΥΑΚΗ ΣΥΝΔΕΣΗ 

1. Πακέτο ΜοόίΙθ ΒΓοαάόΒηά (μέχρι 12 Ευρώ το Μήνα) 

• Δυνατότητα πρόσβασης σε δίκτυο 30/40 στην πε¬ 
ριοχή της κατοικίας του Δικαιούχου πολίτη 

• Παροχή σε Δικαιούχο πολίτη τουλάχιστον 50Β το 
μήνα σε όγκο δεδομένων 

• Δωρεάν παροχή σε Δικαιούχο πολίτη του Ψ5Β 
πιοάβιτι εΙίοΚ για την πρόσβαση στο ΜοόίΙθ ΒιΌαάόβηά 
(όπου απαιτείται) 

• Δυνατότητα ενημέρωσης σε συνδρομητή για χρήση 
όγκου δεδομένων ή/και ποσοστού της κατανάλωσης του 
προϋπολογισμένου όγκου δεδομένων 

• Μη δυνατότητα συνδυασμού του πακέτου ΜοόίΙθ 
ΒΓΟθάόθπά με πακέτο κινητής τηλεφωνίας 

• Η επιδότηση της συνδρομής αφορά το χρονικό δι¬ 
άστημα μέχρι 31/10/2015. 

2. Πακέτο σταθερής ευρυζωνικής σύνδεσης στο 
ΙηΙθΓηβί (μέχρι 12 Ευρώ το Μήνα) 

• Δυνατότητα σύνδεσης της κατοικίας του Δικαιούχου 
πολίτη σε ευρυζωνικό δίκτυο αάβΙ/νάβΙ ή σε δορυφορικό 
δίκτυο. 

• Παροχή σε Δικαιούχο πολίτη γρήγορου ΙπΙθγπθΙ με 
ταχύτητα τουλάχιστον 4Μόρ5. 

• Η επιδότηση της συνδρομής αφορά το χρονικό δι¬ 
άστημα μέχρι 31/10/2015. 


ΒΑΣΙΚΟΣ ΕΞΟΠΛΙΣΜΟΣ ΠΡΟΣΒΑΣΗΣ ΣΤΟ ΔΙΑΔΙΚΤΥΟ 

1. ΤθόίβΙ (μέχρι 230 Ευρώ) 

• Δυνατότητα ενσωματωμένης υποστήριξης 3Θ & \Λ/ίΕί 

• Οθόνη >= 7.9” 

• Διπύρηνος Επεξεργαστής 

• Εσωτερική μνήμη >=16ΘΒ 

• Μνήμη ΒΑΜ >=1024ΜΒ 

• 2ετής Εγγύηση 

• Η συσκευή να διαθέτει ΟΕ πιστοποίηση 

2. ίθρΙορ/ΝοΙθόοοΚ/ΝβΙόοοΚ (μέχρι 230 Ευρώ) 

• Οθόνη >=11.6” 

• Διπύρηνος Επεξεργαστής 

• Μνήμη ΒΑΜ >=2048ΜΒ 

• Σκληρός Δίσκος >=32ΘΟΒ ή 128ΘΒ για 55ϋ 

• Δυνατότητα υποστήριξης θυρών υ3Β 

• Δυνατότητα υποστήριξης \Α/ίΡί 

• Ενσωματωμένο Λειτουργικό Σύστημα 

• 2ετής Εγγύηση 

• Η συσκευή να διαθέτει ΟΕ πιστοποίηση 

ΥΠΗΡΕΣΙΕΣ ΥΠΟΣΤΗΡΙΞΗΣ - ΣΥΜΒΟΥΛΕΥΤΙΚΗΣ ΕΝΗ¬ 
ΜΕΡΩΣΗΣ ΣΕ ΧΡΗΣΗ ΤΠΕ ΚΑΤ’ ΟΙΚΟΝ 

• 4 ώρες κατ’ οίκον υποστήριξη και συμβουλευτική 
ενημέρωση σε χρήση ΤΠΕ 

• Τουλάχιστον 2 επισκέψεις κατ’ οίκον από τον Σύμ¬ 
βουλο Ενημέρωσης/Υποστήριξης 

• Κάλυψη συγκεκριμένων ενοτήτων ενημέρωσης 

ΣΥΜΒΟΥΛΟΙ ΕΝΗΜΕΡΩΣΗΣ - ΥΠΟΣΤΗΡΙΞΗΣ 

- Κριτήρια επιλογής: 

• Πτυχιούχοι σε ΤΕΙ/ΑΕΙ με αντικείμενο ΤΠΕ ή μετα¬ 
πτυχιακό δίπλωμα σε ΤΠΕ 

• Στελέχη των Παρόχων/Προμηθευτών με τουλάχι¬ 
στον 1 έτος εμπειρίας και κατ’ ελάχιστο πτυχίο δευτε¬ 
ροβάθμιας εκπαίδευσης (επαγγελματικό/τεχνικό λύκειο, 
μεταλυκειακή εκπαίδευση/κατάρτιση κλπ.) με αντικεί¬ 
μενο σχετικό με ΤΠΕ 

• Συμμετοχή στην Λίστα των Συμβούλων ενημέρωσης/ 
υποστήριξης 

ΜΕΘΟΔΟΛΟΓΙΑ 

Η υλοποίηση της δράσης θα πραγματοποιηθεί με τη 
μέθοδο νουοόβΓ [κουπόνι]. 

Ένα κουπόνι θα αντιστοιχεί σε κάθε ωφελούμενο [δι¬ 
καιούχο του κοινωνικού μερίσματος]. 

Η συνολική αξία του κουπονιού είναι το άθροισμα της 
αξίας των 3 παροχών του Άρθρου 1, καθεμιά από τις 
οποίες είναι διακριτά προκοστολογημένη, σύμφωνα με 
το Αρθρο 4 της παρούσας. Δεν επιτρέπεται η μεταφορά 
ποσού από τη μία κατηγορία επιχορήγησης στην άλλη. 

Οι ωφελούμενοι, που επιθυμούν να αποκτήσουν ακρι¬ 
βότερο βασικό εξοπλισμό (II.) από το επιχορηγούμενο 
ποσό της Δράση (βλ. π/υ), θα μπορούν να συμπληρώσουν 
μόνοι τους τη διαφορά κόστους, ενώ αν επιθυμούν εξο¬ 
πλισμό φθηνότερο από το ποσό που προβλέπει η Δράση, 
η διαφορά τιμής δεν δύναται να μεταφερθεί σε άλλη 
κατηγορία δαπάνης, ούτε να εξαργυρωθεί με μετρητά. 

ΥΛΟΠΟΙΗΣΗ ΔΡΑΣΗΣ 

Σχεδιασμός και εξειδίκευση της Δράσης 

Στην ενότητα αυτή θα εξειδικευτεί η μεθοδολογία 
υλοποίησης της δράσης και θα προσδιοριστούν ανα¬ 
λυτικά οι απαιτούμενες προδιαγραφές της, όπως εν¬ 
δεικτικά: 

1. Καθορισμός ελάχιστων προδιαγραφών πακέτων 
(τηλεπικοινωνιακών υπηρεσιών και υπολογιστικού εξο¬ 
πλισμού) 

2. Καθορισμός θεματικών ενοτήτων ενημέρωσης ωφε- 
λουμένων για την χρήση και αξιοποίηση των ΤΠΕ 

3. Καθορισμός διαδικασίας εγγραφής για τους Συμ¬ 
βούλους Υποστήριξης/Ενημέρωσης σε χρήση και αξιο¬ 
ποίηση των ΤΠΕ 

4. Συγγραφή όλων των επιμέρους οδηγών της Δράσης 
(π.χ. Οδηγός Δράσης-, Οδηγός προς ωφελούμενους, 
Οδηγός προς Παρόχους, Οδηγός προς Συμβούλους 
Ενημέρωσης/Υποστήριξης) 

5. Καθορισμός δικαιολογητικών για την οικονομική 
εκκαθάριση του κουπονιού και την πληρωμή των Πα¬ 
ροχών από Τ.Ε.Ε. 

6. Σχεδιασμός Πληροφοριακού συστήματος δράσης 

Συγκρότηση Μητρώου Παρόχων/Προμηθευτών, και 

καταλόγου Συμβούλων Υποστήριξης/Ενημέρωσης 

1. Πρόσκληση από το Τ.Ε.Ε. 

- προς ενδιαφερόμενες επιχειρήσεις για να ενταχθούν 
στο Μητρώο Παρόχων/Προμηθευτών και 

- προς ενδιαφερομένους για να αναλάβουν την παρο¬ 
χή υπηρεσιών υποστήριξης - ενημέρωσης σε χρήση ΤΠΕ 
κατ’ οίκον και να ενταχθούν στο κατάλογο Συμβούλων 
Υποστήριξης/Ενημέρωσης. 

2. Αίτηση των ενδιαφερομένων για εγγραφή στο Μη¬ 
τρώο Παρόχων/Προμηθευτών και στο Κατάλογο Συμ¬ 
βούλων Υποστήριξης/Ενημέρωσης μέσω του Πληρο¬ 
φοριακού Συστήματος της δράσης. Οι ενδιαφερόμενοι 
Πάροχοι/Προμηθευτές δηλώνουν τα εμπορικά στοιχεία 
της επιχείρησης τους. Οι ενδιαφερόμενοι Σύμβουλοι 
Υπηρεσιών Υποστήριξης/Ενημέρωσης θα δηλώνουν τα 
προσωπικά τους στοιχεία, τα στοιχεία βιογραφικού, τα 
στοιχεία επικοινωνίας και τις θεματικές ενότητες που 
καλύπτουν. 

3. Πιστοποίηση από το Τ.Ε.Ε. μετά από έλεγχο όλων 
των απαιτούμενων στοιχείων. 

4. Οι πιστοποιημένοι Πάροχοι/Προμηθευτές καταχω¬ 
ρούν τις διαθέσιμες προσφορές στο ΠΣ της δράσης: 

ί. Τα δεδομένα ελέγχονται αυτόματα ως προς τις επι¬ 
λέξιμες λειτουργικές προδιαγραφές και επιτρέπεται η 
καταχώρηση τους στην εφαρμογή. 

μ. Επιπρόσθετα ελέγχονται, από την ομάδα έγκρισης 
του Τ.Ε.Ε., η εγκυρότητα των ανωτέρω στοιχείων κα¬ 
θώς και το εύλογο του κόστους πριν τελικώς εγκριθεί 
η δημοσιοποίηση του πακέτου και η διάθεσή του μέσω 
της Δράσης. 

ίϋ. Οι Πάροχοι/Προμηθευτές ενημερώνονται (π.χ. με 
θηηαίΙ) για κάθε έγκριση και απόρριψη. Επίσης μπορούν 
να μάθουν, καλώντας ννοό εβη/ίοθ, ή επισκεπτόμενοι 
το \Λ/οό 3ίίθ της εφαρμογής, ποιες προσφορές τους 
εγκρίθηκαν και ποιες απορρίφθηκαν 

5. Οι πιστοποιημένοι Πάροχοι/Προμηθευτές καταχω¬ 
ρούν τις προσφορές Υποστήριξης και Ενημέρωσης στο 
ΠΣ της δράσης. 

ί. Τ ο Τ.Ε.Ε ελέγχει τα προτεινόμενα πακέτα ως προς 
την κάλυψη των ελάχιστων απαιτήσεων και επαληθεύει 
τα χαρακτηριστικά που δηλώθηκαν. 

μ. Οι Πάροχοι/Προμηθευτές ενημερώνονται (με βπηείΙ) 
για κάθε έγκριση και απόρριψη. Επίσης μπορούν να μά¬ 
θουν, καλώντας ννοό εοη/ίσο, ή επισκεπτόμενοι το \Λ/θό 
δϋθ της εφαρμογής, ποιες προσφορές τους εγκρίθηκαν 
και ποιες απορρίφθηκαν 

6. Τα εγκεκριμένα πακέτα καθώς και οι εγκεκριμένοι 
Πάροχοι/Προμηθευτές θα δημοσιοποιούνται στην ιστο¬ 
σελίδα της Δράσης προς ενημέρωση των Δικαιούχων 


πολιτών της Δράσης. Επιπρόσθετα, οι Πάροχοι/Προμη- 
θευτές θα μπορούν να δημοσιοποιούν στην ιστοσελίδα 
τους τις εγκεκριμένες προσφορές τους (κάθε κατηγο¬ 
ρίας προϊόντος). Για το σκοπό αυτό, θα πρέπει να κα¬ 
λούν το ννοό εβΓνίοθ της Δράσης που επιστρέφει ποιες 
προσφορές τους έχουν εγκριθεί, πριν τις αναρτήσουν 
στην ιστοσελίδα τους. 

7. Ο αριθμός των προϊόντων ανά πάροχο που θα αναρ- 
τώνται/συμμετέχουν στη δράση θα είναι καθορισμέ¬ 
νος και περιορισμένος μέχρι 15 προϊόντα εξοπλισμού 
ΤΠΕ, μέχρι 15 πακέτα σύνδεσης στο διαδίκτυο, μέχρι 
5 προϊόντα υποστήριξης/συμβουλευτικής ενημέρωσης. 
Τα προϊόντα θα μπορούν να αντικαθίστανται στην πο¬ 
ρεία της Δράσης, με την ίδια διαδικασία. Η διαδικασία 
της αντικατάστασης των προϊόντων ανά κατηγορία θα 
πραγματοποιείται με όρους ορθής χρήσης, δηλαδή δεν 
θα μπορεί να ξεπερνάει τον μέγιστο αριθμό καταχωρή- 
σεων ανά κατηγορία (π.χ. ο κάθε Πάροχος/Προμηθευτής 
θα μπορεί να προβεί σε προσθήκες μέχρι 15 νέα προϊ¬ 
όντα εξοπλισμού ΤΠΕ ή μέχρι 5 προϊόντα υποστήριξης/ 
συμβουλευτικής ενημέρωσης, αντικαθιστώντας μια υφι¬ 
στάμενη προσφορά με μια καινούρια). 

8. Η μείωση της τιμής μιας προσφοράς από μεριάς 
Παρόχου/Προμηθευτή αποτελεί επικαιροποίηση της 
προσφοράς και δεν θα απαιτεί εκ νέου έγκριση από 
το Τ.Ε.Ε. 

Εξαργύρωση - Χρήση του Κουπονιού από τους ωφε¬ 
λούμενους 

1. Ο κάθε ενδιαφερόμενος θα μπορεί, μέσω της ιστο¬ 
σελίδας της Δράσης και με χρήση των διαπιστευτηρίων 
(υεοΓηαπηθ/ραεδννοΓά) του πληροφοριακού συστήματος 
«ΤΑΧΙ8ΝΕΤ» της Γ.Γ.Π.Σ. να δει αν είναι επιλέξιμος ωφε¬ 
λούμενος της Δράσης. Θα μπορεί να τυπώνει το μονα¬ 
δικό κωδικό του κουπονιού που του αντιστοιχεί ή να 
το λάβει στο θ-πιείΙ του ή στο κινητό του. Στη συνέχεια 
θα μπορεί να επισκέπτεται το \Λ/θό δίίθ της Δράσης 
και να αναζητήσει Παρόχους/Προμηθευτές που έχουν 
κατάστημα στην περιοχή του και να εντοπίζει τις Προ¬ 
σφορές «Πακέτα» που τον ενδιαφέρουν. 

2. Στο κατάστημα ο ωφελούμενος προσέρχεται με 
το προσωπικό του κουπόνι που θα έχει εκτυπώσει (ή 
θα το έχει στο κινητό του) και με την αστυνομική του 
ταυτότητα/διαβατήριο. Ο υπάλληλος του Παρόχου/ 
Προμηθευτή θα πρέπει μέσω του ΠΣ της δράσης να 
ελέγξει τα στοιχεία του ωφελούμενου καθώς και αν το 
ηλεκτρονικό κουπόνι είναι ενεργό ή έχει χρησιμοποιηθεί. 

3. Ο ωφελούμενος επιλέγει υποχρεωτικά Συσκευή και 
Τηλεπικοινωνιακή Σύνδεση και προαιρετικά, Υποστήριξη/ 
Συμβουλευτική Ενημέρωση. Το κατάστημα καταχωρεί 
την παραγγελία του ωφελούμενου μαζί με όλα τα απα¬ 
ραίτητα στοιχεία (ενδεικτικά: δβπαΙ ΝυιτιόβΓ συσκευής 
κλπ) στο ΠΣ της Δράσης. 

4. Τα παραστατικά που θα εκδώσουν οι Πάροχοι/Προ- 
μηθευτές και οι τηλεπικοινωνιακοί πάροχοι, θα πρέπει 
να περιλαμβάνουν σε εμφανές σημείο τον μοναδικό 
Κωδικό Κουπονιού του ωφελούμενου. Παραστατικό που 
δε φέρει το σωστό Κωδικό Κουπονιού ΔΕΝ θα είναι 
επιλέξιμο από τη Δράση. 

5. Πριν την ολοκλήρωση της διαδικασίας, ο ωφελού¬ 
μενος θα πρέπει να υπογράψει όλα τα απαραίτητα έγ¬ 
γραφα που θα εκδοθούν και τυπωθούν στο κατάστημα 
από το πληροφοριακό σύστημα της Δράσης (ενδεικτικά: 
Φόρμα Επιλογής προϊόντων ωφελούμενου Υπεύθυνη 

Δήλωση ωφελούμενου, Σύμβαση μεταξύ Παρόχου/Προ- 
μηθευτή και ωφελούμενου, κλπ) καθώς και από τους 
Παρόχους/Προμηθευτές (ενδεικτικά Τηλεπικοινωνιακό 
Συμβόλαιο, Δελτίο Αποστολής-Τιμολόγιο Εξοπλισμού, 
κλπ), 

6. Οι ωφελούμενοι μπορούν να ελέγξουν στο \Λ/θό δίίθ 
της Δράσης, εάν ο Κωδικός Κουπονιού αντιστοιχεί στα 
προϊόντα (συσκευή, σύνδεση και υποστήριξη/συμβου¬ 
λευτική ενημέρωση) που προμηθεύτηκε. 

Παροχή συμβουλευτικής ενημέρωσης σε χρήση ΤΠΕ 
προς τους ωφελούμενους 

1. Οι Πάροχοι/Προμηθευτές μπορούν να επιλέγουν από 
το κατάλογο με τους εγκεκριμένους συμβούλους Υπο¬ 
στήριξης/Ενημέρωσης για συνεργασία. Οι σύμβουλοι 
Υποστήριξης/Ενημέρωσης θα μπορούν να αποδεχτούν 
ή να απορρίψουν την αίτηση αυτή. 

2. Εάν ο ωφελούμενος έχει επιλέξει συμβουλευτική 
ενημέρωση και υποστήριξη σε θέματα χρήσης και αξι¬ 
οποίησης ΤΠΕ, θα ακολουθεί επικοινωνία από τον Πά- 
ροχο/Προμηθευτή για το χρονοδιάγραμμα υλοποίησης 
της ανωτέρω ενημέρωσης. Είναι ευθύνη του Παρόχου/ 
Προμηθευτή και του ωφελούμενου πολίτη για την τελική 
επιλογή των ημερομηνιών των συναντήσεων οι οποίες 
θα πρέπει να πραγματοποιηθούν κατ’ οίκον του ωφε¬ 
λούμενου και να είναι μέγιστης διάρκειας δύο (2) ωρών η 
κάθε συνάντηση. Ο ελάχιστος συνολικός αριθμός ωρών 
ενημέρωσης και υποστήριξης σε θέματα χρήσης και 
αξιοποίησης ΤΠΕ είναι τέσσερις (4). 

3. Η ομάδα του ποιοτικού ελέγχου των υπηρεσιών 
υποστήριξης ενημέρωσης δειγματοληπτικά ελέγχει τη 
διαδικασία ενημέρωσης, διασταυρώνοντας τηλεφωνικά 
ή/και με άλλα μέσα που θα καθοριστούν, την κατ' οί¬ 
κον παρουσία του Συμβούλου Υποστήριξης/Ενημέρωσης 
κατά τη διάρκεια της διαδικασία ενημέρωσης. 

Ο ωφελούμενος θα έχει επίσης τη δυνατότητα πρό¬ 
σβασης σε θ-ΙθαπΊΪηρ περιεχόμενο που θα αφορά το σύ¬ 
νολο των θεματικών ενοτήτων χρήσης και αξιοποίησης 
ΤΠΕ, που θα αναπτυχθεί από τους φορείς υλοποίησης. 

Οργάνωση και υποστήριξη στην υλοποίηση της δρά- 
σης 

Στην ενότητα αυτή περιλαμβάνονται οι απαραίτητες 
ενέργειες για την οργάνωση και υλοποίηση των ακό¬ 
λουθων λειτουργιών (ενδεικτικά): 

1. Ανάπτυξη πληροφοριακών συστημάτων δράσης 

2. Συγγραφή και ανάπτυξη Εφαρμογών και Οδηγών 
για θ-Ιθαπιίηρ και χρήση ΤΠΕ 

3. Λειτουργία ΗβΙρ ϋοεΚ για θέματα Παρόχων/Προμη- 
θευτών, ωφελουμένων και υποστήριξης του πληροφο¬ 
ριακού συστήματος 

4. Πιστοποίηση δαπανών και εκκαθάριση πληρωμών 
προς τους Παρόχους/Προμηθευτές. 

5. Δημοσιότητα και επικοινωνία 

6. Διαρκής και εκ των υστέρων αξιολόγηση της δράσης 

ΔΙΑΡΚΕΙΑ 

Το φυσικό αντικείμενο της Δράσης πρέπει να έχει 
ολοκληρωθεί μέχρι και τις 31 Οκτωβρίου 2015 και το 
οικονομικό αντικείμενο της Δράσης πρέπει να έχει ολο¬ 
κληρωθεί έως τις 31 Δεκεμβρίου 2015. 

ΠΡΟΫΠΟΛΟΓΙΣΜΟΣ 

Ο προϋπολογισμός του έργου ανέρχεται στο ποσό 
των 100.000.000€. 

Το ποσό αυτό περιλαμβάνει το κόστος του κουπονιού 
για τους Δικαιούχους πολίτες, καθώς και τα κόστη των 


φορέων υλοποίησης ΤΕΕ και ΕΔΕΤ ΑΕ για τις υπηρεσίες/ 
έργο που κάθε φορέας θα αναλάβει. 

Η αναλυτική κοστολόγηση για το ηλεκτρονικό κουπόνι 
είναι η εξής: 

- Διαδικτυακή σύνδεση (σταθερή ή κινητή (πιοόίΐθ) ή 
δορυφορική) - μέχρι 12 Ευρώ το μήνα και μέχρι 31/10/2015. 

- Βασικό εξοπλισμό πρόσβασης στο διαδίκτυο (130 ΙθΙ/ 
ηβΙόοοΚ/ΙαρΙορ) - μέχρι 230 Ευρώ 

- Υπηρεσίες υποστήριξης - συμβουλευτικής ενημέρω¬ 
σης σε χρήση ΤΠΕ κατ’ οίκον - μέχρι 60 Ευρώ 

ΛΟΙΠΟΙ ΟΡΟΙ 

• Το κουπόνι θα μπορεί να “εξαργυρώνεται” μόνο σε 
ένα φυσικό κατάστημα ενός Παρόχου/Προμηθευτή. Σε 
περίπτωση μη ολοκλήρωσης της “εξαργύρωσης” το 
κουπόνι ακυρώνεται και η διαδικασία επαναλαμβάνεται 
στον ίδιο ή σε άλλο Πάροχο. 

• Κατά την εγγραφή τους οι Τηλεπικοινωνιακοί Πά- 
ροχοι θα δηλώνουν υποχρεωτικά εάν επιθυμούν να 
συμμετέχουν αυτόματα όλα τα υφιστάμενα συμβόλαια 
Τηλεπικοινωνιακών Υπηρεσιών με συνδρομητές/Δικαι- 
ούχους της Δράσης, τα οποία πληρούν τις σχετικές 
προδιαγραφές της Δράσης. Σε αντίθετη περίπτωση, 
για το συγκεκριμένο τηλεπικοινωνιακό Πάροχο, θα 
θεωρείται ότι συμμετέχουν στη Δράση μόνο τα νέα, 
εγκεκριμένα στο πλαίσιο του προγράμματος, Πακέτα 
Τηλεπικοινωνιακών Υπηρεσιών τους και όχι οι υφιστά¬ 
μενες συνδέσεις. 

• Αποτελεί αποκλειστική ευθύνη του Παρόχου/Προμη¬ 
θευτή, η διασφάλιση της ορθότητας των υφιστάμενων 
συμβολαίων Τηλεπικοινωνιακών Υπηρεσιών που επιχο¬ 
ρηγούνται στο πλαίσιο της Δράσης, σε σχέση με τις 
ελάχιστες προδιαγραφές. 

• Η τηλεπικοινωνιακή σύνδεση που αφορά σύνδεση 
σε ευρυζωνικό δίκτυο 3άεΙ ή νάεΙ, μπορεί να γίνεται 
μόνο στη διεύθυνση κατοικίας του Δικαιούχου πολίτη, 
όπως αυτή είναι δηλωμένη στο πληροφοριακό σύστημα 
«ΤΑΧΙ3ΝΕΤ» της Γ.Γ.Π.Σ. 

• Για την περίπτωση υφιστάμενης σύνδεσης, η πα¬ 
ροχή του εξοπλισμού πρόσβασης και των υπηρεσιών 
συμβουλευτικής ενημέρωσης/υποστήριξης θα πρέπει 
να πραγματοποιείται μετά την ενεργοποίηση της τη¬ 
λεπικοινωνιακής υπηρεσίας ή μετά την υπογραφή του 
τηλεπικοινωνιακού συμβολαίου ή την τροποποίησή του. 
Στις περιπτώσεις αιτήσεων φορητότητας μεταξύ τη¬ 
λεπικοινωνιακών Παροχών, το κουπόνι θα μπορεί να 
εξαργυρωθεί στο κατάστημα, μετά τη διαδικασία ολο¬ 
κλήρωσης της αίτησης φορητότητας. 

• Ο απαραίτητος εξοπλισμός σύνδεσης στο τηλεπι¬ 
κοινωνιακό δίκτυο (π.χ. πιοάβπι για σύνδεση σε 3άΙε/ 
νάΙε, υεό εΙίοΚ για σύνδεση στο 3Θ/4Θ δίκτυο, δορυφο¬ 
ρικό πιάτο για σύνδεση στο δορυφορικό δίκτυο), όπου 
απαιτείται, βαραίνει στο σύνολό του, αποκλειστικά τον 
Πάροχο/Προμηθευτή και παρέχεται δωρεάν στον ωφε¬ 
λούμενο. 

• Μεταξύ του Παρόχου/Προμηθευτή και του ωφελού¬ 
μενου θα υπογράφει σύμβαση με την οποία ο ωφε¬ 
λούμενος θα εξουσιοδοτεί τον Πάροχο/Προμηθευτή 
να εισπράξει από το ΤΕΕ την αξία του κουπονιού που 
χρησιμοποίησε. 

• Οι πληρωμές των παρόχων/προμηθευτών θα γίνο¬ 
νται από το ΤΕΕ τμηματικά, σύμφωνα με το ισχύον 
θεσμικό πλαίσιο και μετά την πιστοποίηση της παροχής 
των πακέτων που θα έχει επιλέξει ο ωφελούμενος. 

• Οι προσφορές ανά κατηγορία, θα πρέπει να είναι 
αναλυτικές σε σχέση με τα παρεχόμενα πακέτα τους. 
Ειδικά στις τηλεπικοινωνιακές υπηρεσίες, επιπλέον υπη¬ 
ρεσίες που δύναται να προμηθευτεί ο ωφελούμενος, 
που δεν περιλαμβάνονται στο προτεινόμενο πακέτο του 
προϊόντος, δεν απαιτείται αλλά και δεν απαγορεύεται 
να περιγράφονται στην προσφορά του (π.χ. Αναγνώριση 
κλήσης, παροχή δΐ3ίίο ΙΡ, παροχή απεριόριστων διεθνών 
κλήσεων, κλπ). Η τιμή των προσφορών πρέπει να είναι 
αντίστοιχη με τις υπηρεσίες που προσφέρονται. 

• Δεν επιτρέπεται η αναπροσαρμογή τιμών εντός του 
τηλεπικοινωνιακού συμβολαίου τουλάχιστον μέχρι τις 
31/10/2015. 

• Όλες οι ανωτέρω τιμές που αναφέρονται στον οδη¬ 
γό είναι τιμές συμπεριλαμβανομένου του Φόρου Προ¬ 
στιθέμενης Αξίας (Φ.Π.Α.). 

• Τέλη ενεργοποίησης ή λοιπά τέλη που αφορούν την 
παροχή της τηλεπικοινωνιακής υπηρεσίας δεν συγχρη- 
ματοδοτούνται από τη Δράση. 

• Οι εφαρμογές που θα αναπτυχθούν στο πλαίσιο της 
Δράσης θα παραμείνουν λειτουργικές με σκοπό την εξυ¬ 
πηρέτηση αντίστοιχων Δράσεων, τουλάχιστον για την 
5ετία που προβλέπεται από τους κανονισμούς της Ε.Ε. 

• Οι Πάροχοι/Προμηθευτές θα πρέπει να διαθέτουν 
στοιχεία κατά έτος την επόμενη πενταετία με την 


κατάσταση των συνδέσεων που πραγματοποιήθηκαν 
μέσω της Δράσης, δηλαδή πόσες συνδέσεις παραμένουν 
ενεργές ανά περιφέρεια και άλλα στοιχεία χρήσιμα για 
την αξιολόγηση και τον έλεγχο της Δράσης. 

• Οι δικαιούχοι θα πρέπει να διατηρήσουν τον εξο¬ 
πλισμό μέχρι την ολοκλήρωση του οικονομικού αντικει¬ 
μένου της δράσης. 

• Ο Πάροχος/Προμηθευτής θα πρέπει να επικολλήσει 
την επικοινωνιακή ταυτότητα της δράσης στον εξοπλι¬ 
σμό (ΐ3ρΙορ/ΐ30ΙθΙ/ηθίόοοΙ<) που θα προσφέρει σύμφωνα 
με το πρότυπο που θα του δοθεί. 

• Στην πρόσκληση εκδήλωσης ενδιαφέροντος που θα 
εκδοθεί θα καθορίζονται οι αναλυτικοί όροι υλοποίησης 
και ολοκλήρωσης της δράσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΠΑΙΔΕΙΑΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΣΚΡΕΚΑΣ ΑΝΔΡΕΑΣ ΛΟΒΕΡΔΟΣ 

ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ35ίβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































